**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**अतारांकित प्रश्‍न सं. 100**

**सोमवार, 17 जुलाई, 2017/ 26 आषाढ़, 1939 (शक)**

**स्‍वीकृत बहुमॉडल लॉजिस्‍टिक्‍स और परिवहन नीति**

100. **श्रीमती जया बच्‍चन:**

क्या **सड़क परिवहन और राजमार्ग** मंत्री यह बताने की कृपा करेंगे कि:

(क) क्‍या सरकार एक स्‍वीकृत, बहुमॉडल लॉजिस्‍टिक्‍स तथा परिवहन नीति बनाने पर काम कर रही है और यदि हां, तो उसके लक्ष्‍यों तथा उद्देश्‍यों के साथ तत्‍संबंधी ब्‍यौरा कया है;

(ख) उक्‍त नीति की कब तक घोषणा एवं कार्यान्‍वयन होने की संभावना है;

(ग) क्‍या सरकार अखिल भारतीय परिवहन और लॉजिस्‍टिक्‍स सम्‍मेलन की भी योजना बना रही है;

(घ) यदि हां, तो लक्ष्‍यों/उद्देश्‍यों के साथ तत्‍संबंधी ब्‍यौरा क्‍या है और इसे कब तक आयोजित किए जाने की संभावना है; और

(ड.) सड़कों पर भीड़-भाड़ कम करके लॉजिस्‍टिक्‍स की लागत कम करने तथा प्रदूषण स्‍तर को कम करने के लिए क्‍या कदम उठाए गए हैं?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री मनसुख एल. मांडविया)**

**(क) से (ड.):** देश में सामान के युक्‍तिसंगत व सुचारु आवागमन का सुनिश्‍चयन करने के उद्देश्‍य से, सड़क परिवहन और राजमार्ग मंत्रालय ने एक अध्‍ययन कराया था जिसमें, अन्‍य के साथ-साथ, संभार-तंत्र पार्कों के लिए आर्थिक गलियारों, अवरुद्ध स्‍थलों और उपयुक्‍त अवस्‍थानों का अभिनिर्धारण किया गया है ।

नई दिल्‍ली में 3 से 5 मई, 2017 तक ‘’भारत एकीकृत संभार-तंत्र एवं परिवहन शिखर सम्‍मेलन’’ (आइआइएलटीएस) का आयोजन किया गया था । इस शिखर सम्‍मेलन के दौरान राज्‍य सरकारों, केंद्र सरकार की विभिन्‍न एजेंसियों और साथ ही, विशेषज्ञों, निवेशकों एवं निजी क्षेत्र जैसे सभी हितधारकों के साथ विचारों का आदान-प्रदान किया गया ताकि देश में सामान के बाधामुक्‍त आवागमन के लिए और इस प्रकार, लागतों को और साथ ही, भीड़-भाड़ व प्रदूषण को कम करने के लिए आवश्‍यक कदम उठाए जा सकें ।

\*\*\*\*\*